b'\n_START_ARTICLE_\nTarm (by)\n_START_PARAGRAPH_\nTarm (by) er en by i Ringk\xc3\xb8bing-Skjern kommune med 4\xc2\xa0126 innbyggere i 2008. Frem til kommunalreformen (2007) var den administrasjonssenter i Egvad kommune i Danmark. Byen, som ligger om lag \xc3\xa5tte kilometer \xc3\xb8st for Ringk\xc3\xb8bing Fjord litt s\xc3\xb8r for Skjern \xc3\x85 i Region Midtjylland, er f\xc3\xb8rste gang nevnt i skriftlige kilder p\xc3\xa5 1300-tallet._NEWLINE_Tarm, som betyr lang og smal, var lenge en stor landsby i konkurranse med nabobyen Skjern, som ligger fem kilometer nord for Tarm, om hvem som var st\xc3\xb8rst og best. I 1958 ble Skjern k\xc3\xb8bstad. Byen er kjent for sitt gymnas, Vestjysk Gymnasium, som f\xc3\xb8r 1928 var Tarm Realskole, etablert i 1887. Byen har hatt sykehus siden 1886. Det fungerer i dag mest som dagkirurgisk senter og det er vedtatt \xc3\xa5 legge det ned n\xc3\xa5r et eventuelt nytt sykehus ved Herning/Holstebro st\xc3\xa5r klar._NEWLINE_Tarm kirke fra 1912 ligger midt i byen, mens bygdekirken Egvad kirke fra 1200-tallet ligger om lag to kilometer s\xc3\xb8r for bygrensen.'